# data[].attributes.headline
Per què cal treballar el benestar emocional?

# data[].attributes.subject
Per què cal treballar el benestar emocional?

# data[].attributes.body
El nou currículum incorpora el benestar emocional d’una forma transversal, de manera que des de l’institut Gallecs creiem fonamental potenciar aquesta competència a través de totes les assignatures. Estem segurs que aquesta acció preventiva potenciarà l’èxit educatiu, el desenvolupament de competències personals i socials adequades i el sentiment de pertinença i cohesió dels diferents grups classe.

Hi ha un ventall de comportaments de risc que tenen en comú dificultats emocionals. Una educació que vulgui preparar per a la vida ha d’atendre el desenvolupament de les competències socioemocionals, enteses com a competències bàsiques per a la vida (Bisquerra, 2000).

Les competències emocionals són les més difícils d'adquirir, fet que requereix un entrenament al llarg de tot el cicle vital, i especialment en l'adolescència.

La promoció del benestar emocional de tota la comunitat educativa és un factor de protecció que s'associa amb una millora del rendiment acadèmic i de les expectatives positives cap al futur, així com un factor clau que ens ajudarà a crear un ambient de treball i convivència més positiu.

Quan la persona té l’experiència objectiva de sentir-se en harmonia i tranquil·litat, és més capaç de fer front a les adversitats i desenvolupar-se millor en els processos d’ensenyament-aprenentatge. Aquesta prevenció en termes educatius servirà per minimitzar la vulnerabilitat de la persona a determinades disfuncions - estrès, depressió, ansietat, impulsivitat, agressivitat, etc. — i a prevenir-ne l'ocurrència.

# data[].attributes.body
Entenem el benestar emocional com l’experiència objectiva de sentir-se bé, en harmonia i tranquil·litat. També és l’experiència personal d’estar satisfet amb un mateix per poder fer front a les dificultats i poder superar-les, d’aquesta manera, som capaços d'establir una relació positiva tant amb els altres com amb un mateix. En el vídeo, podeu saber-ne més.

# data[].attributes.body
És important conèixer el perquè d'allò que fem, tenir unes metes establertes. Els objectius que volem aconseguir són:

Adquirir un millor coneixement de les pròpies emocions.

Identificar les emocions dels altres.

Desenvolupar l'habilitat per generar emocions positives.

Desenvolupar estratègies per a millorar l'autoestima.

Afavorir la relació família-escola.

# data[].attributes.headline
A qui va dirigida l'activitat que hem preparat?

# data[].attributes.subject
A qui va dirigida l'activitat que hem preparat?

# data[].attributes.body
A l'alumnat i famílies de 1r d'ESO de l'institut Gallecs.

# data[].attributes.body
Desplegarem la sessió des del pla d’acció tutorial (PAT) com una mesura d'atenció tutorial específica, de manera que ho dinamitzarà el tutor, juntament amb la col·laboració de l’orientador educatiu de nivell de primer de l'ESO.

# data[].attributes.attachment_caption
Donar la benvinguda al taller a les famílies i alumnes.

# data[].attributes.body
Per començar l'activitat, es fa una breu presentació de l'equip que conduirà el taller. A continuació s'explica la importància de treballar l'autoestima, per fer més dinàmica i participativa aquesta part es realitzen preguntes sobre què entenen per autoestima i quines utilitats pot tenir el fet de gaudir d'una bona autoestima.

A continuació s'introdueix el terme Mindfulness i com a través de la seva pràctica podem augmentar l'eficàcia de les nostres reaccions davant situacions d'estrès, obtenint beneficis en la regulació emocional, així com en les habilitats cognitives i interpersonals. Preguntem al grup si alguna vegada han practicat Mindfulness i en cas afirmatiu, quins beneficis han detectat?

Seguidament, es presenten les diferents activitats que es duran a terme durant el taller. Es proporciona a les famílies un full amb la programació horària i la distribució de les activitats segons el grup-classe del seu fill o filla, amb l'objectiu d'evitar massificacions.

Comencem!!!

# data[].attributes.body
Reunim el grup de nou i els hi donem un full amb dos preguntes per promoure un espai de reflexió final sobretot el que hem fet en el taller.

Animem al grup perquè continuï practicant els missatges positius amb ell mateix i mantingui una actitud positiva i d’autoacceptació amb la vida.

# data[].attributes.body
Hem arribat al final de la sessió i per tal d'acomiadar a les famílies i agrair la seva participació, s'ofereix un petit esmorzar tots plegats. Hem volgut crear un espai informal d'esbarjo on us podeu adreçar en qualsevol moment, a més, estarem encantats d'atendre-us amb tots els dubtes que puguin sorgir, i que deixarem a la vostra disposició una bústia per rebre suggeriments i tot allò que ens vulgueu fer arribar de manera anònima.

Fins aviat!!!

# data[].attributes.headline
Quines mesures i suports ens seran útils? 

# data[].attributes.subject
Quines mesures i suports ens seran útils? 

# data[].attributes.body
Per desenvolupar aquesta activitat i amb l’objectiu de garantir un enfocament pedagògic inclusiu, cal que potenciem la participació activa de tot l’alumnat. Respectarem els ritmes de treball i implementarem activitats multinivell que s’ajustin al nivell competencial de cadascun dels aprenents, tenint en compte els plans de suport individual (PI) existents.

Per a fer-ho, utilitzant el marc referencial del DUA, introduirem les següents mesures i suports universals:

Personalització d’aprenentatges: Inclourem el treball cooperatiu en el debat que tanca la sessió. El mateix taller és una altra de les estratègies, ja que es vincula amb la ludificació a partir de propostes que fomenten l’aprenentatge mitjançant l’ús d’elements del joc. Sabem que la cooperació en grups heterogenis optimitza l’aprenentatge propi i dels altres i estimula la reflexió, l’esperit crític i la capacitat de resoldre situacions diverses entre iguals, contribuint a la millora de la qualitat de l’aprenentatge (XTEC, 2023). També utilitzarem suports digitals i visuals per complementar les explicacions, activar els coneixements previs i presentar els objectius que volem aconseguir.

En el desenvolupament de les activitats, també es preveu l’organització flexible del centre, on en tots els racons, per tal de liderar l’activitat, participaran dos o més docents fent ús de l'estratègia de la codocència. Per assolir una veritable transferència de responsabilitats i garantir una bona autogestió del grup, el docent adoptarà un rol facilitador i potenciarà l’elecció i autonomia de l'alumnat. En aquest sentit, també inclourem l’organització flexible del temps i de l’espai, així com la participació de les famílies en la vida escolar, ja que considerem que l'institut ha de facilitar experiències de contacte directe amb la família.

Pel que fa a l’avaluació formativa i formadora, apostem per l’autoavaluació i coavaluació amb diferents rúbriques per tal de fomentar la metareflexió, i al mateix temps compartirem els objectius, els resultats esperables, i els criteris d’avaluació amb els quals avaluarem les activitats. S’incidirà especialment a demanar a l’alumnat que valori què ha après i en quines esferes de la seva vida els hi pot ser útil. Això els ajudarà a prendre consciència de les seves estratègies, a la vegada que aprenen a autoregular-se en un futur.

Mesures d’atenció tutorial específiques: Dins dels processos d'acció tutorial i orientació, la nostra intenció és que les activitats d'educació emocional proposades serveixin per promoure la prevenció de situacions de conflicte i enforteixin la cohesió de grup.

Mesures i suports addicionals:

Suport dels professors d’orientació educativa

Mesures i suports intensius:

Depenent de la casuística dels alumnes del grup classe (NESE), també comptarem amb el suport del personal d’atenció educativa (PAE): l'integrador/a social, l’educador/a d’educació especial (Suport intensiu d'escolarització inclusiva) i/o el vetllador/a del centre.

# data[].attributes.body
Respecte al rol de l’orientador/a, en totes les activitats, segons els sis models descrits per Friend i Cook (2010), es procurarà la formació d’equips, on els dos docents (tutor/a i orientador/a) lideraran la sessió i, per tant, es requerirà una planificació i coordinació prèvia.

# data[].attributes.body
Dins la competència personal, social i d’aprendre a aprendre (CPSAA), s’estableixen algunes competències específiques amb els següents criteris d’avaluació per l’alumnat. És important que l’alumne avaluï tot el procés, i no només els resultats finals, a partir d'una rúbrica que li facilitarem.

Per tal d’analitzar si ha funcionat l'activitat, cada tutor/a també enviarà un qüestionari Google Forms a les famílies per recollir dades sobre el grau de satisfacció de la sessió, així com la valoració qualitativa en forma de comentari.

Pel que fa al professorat, l’avaluació de l’activitat i l’assoliment o no dels objectius, es farà durant la reunió de l’equip docent. Mitjançant el debat i reflexió pedagògica, s'analitzaran diferents indicadors, com per exemple, el grau de participació de les famílies, l’organització i implementació de les activitats, i el nombre d’incidències de l’alumnat des de la data de la sessió (extretes a partir del feedback del tutor/a de cada grup-classe).

Un assoliment satisfactori dels objectius es relacionaria amb un elevat nombre de participacions de les famílies, una reducció de les incidències i una millora del clima a l’aula que faciliti el procés d’ensenyament-aprenentatge.

# data[].attributes.body
Bisquerra, R. (2002). Educació emocional: una proposta per al desenvolupament de competències per a la vida. Revista Catalana de Pedagogia, (1), p. 95-122, https://raco.cat/index.php/RevistaPedagogia/article/view/302947

Friend, M., Cook, L., Hurley-Chamberlain, D., & Shamberger, C. (2010). Co-teaching: An illustration of the complexity of collaboration in special education. Journal of Educational & Psychological Consultation, 20(1), 9–27.

https://doi.org/10.1080/10474410903535380

Natala Gurdian (21 de Gener de 2019). Meditación guiada del Dr. Dan Siegel "Wheel of awareness" en español [Arxiu de video]. Youtube https://www.youtube.com/watch?v=YdTeQpMde4A

Siegel, D. J. (2014). Tormenta cerebral: el poder y el propósito del cerebro adolescente. Alba Editorial.

Xarxa Telemàtica Educativa Catalunya (2023). Universals. https://xtec.gencat.cat/ca/curriculum/diversitat-i-inclusio/mesures-i-suports/universals/

# data[].attributes.attachment_link.readable_text
Bisquerra i Alzina, Rafael. "Educació emocional : una proposta per al desenvolupament de competències per a la vida". Revista Catalana de Pedagogia, 2002, Vol. 1, p. 95-122, https://raco.cat/index.php/RevistaPedagogia/article/view/302947.

# data[].attributes.attachment_link.title
Educació emocional : una proposta per al desenvolupament de competències per a la vida

# data[].attributes.attachment_link.description
Bisquerra i Alzina, Rafael. "Educació emocional : una proposta per al desenvolupament de competències per a la vida". Revista Catalana de Pedagogia, 2002, Vol. 1, p. 95-122, https://raco.cat/index.php/RevistaPedagogia/article/view/302947.